title: 2009/149/KE: Deċiżjoni tal-Kunsill tas- 27 ta’ Novembru 2008 dwar l-iffirmar tal-Ftehim bejn il-Komunità Ewropea u r-Repubblika tal-Armenja dwar ċerti aspetti tas-servizzi tal-ajru

text:
               21.2.2009

               MT

               Il-Ġurnal Uffiċjali tal-Unjoni Ewropea

               L 50/21

         DEĊIŻJONI TAL-KUNSILL
   tas-27 ta’ Novembru 2008
   dwar l-iffirmar tal-Ftehim bejn il-Komunità Ewropea u r-Repubblika tal-Armenja dwar ċerti aspetti tas-servizzi tal-ajru
   (2009/149/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2), flimkien mal-ewwel sentenza tal-ewwel subparagrafu tal-Artikolu 300(2) tiegħu,
   Wara li kkunsidra l-proposta tal-Kummissjoni,
   Billi:

               (1)

               Fil-5 ta’ Ġunju 2003, il-Kunsill awtorizza lill-Kummissjoni tiftaħ in-negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi strumenti ta’ ftehim bilaterali eżistenti bi ftehim Komunitarju;

               (2)

               Il-Kummissjoni nnegozjat f’isem il-Komunità, Ftehim mar-Repubblika tal-Armenja dwar ċerti aspetti tas-servizzi tal-ajru f’konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi strumenti ta’ ftehim bilaterali eżistenti bi ftehim Komunitarju.

               (3)

               Suġġett għall-konklużjoni possibbli tiegħu f’data aktar ‘il quddiem, il-Ftehim innegozjat mill-Kummissjoni għandu jiġi ffirmat,

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u r-Repubblika tal-Armenja dwar ċerti aspetti tas-servizzi tal-ajru, minn hawn ‘il quddiem imsejjaħ “Il-Ftehim”, qiegħed hawn jiġi approvat f’ isem il-Komunità, suġġett għad-Deċiżjoni tal-Kunsill dwar il-konklużjoni tal-imsemmi Ftehim.
   It-test tal-Ftehim huwa anness ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna jew il-persuni bis-setgħa li tiffirma/jiffirmaw f’isem il-Komunità l-Ftehim, li huwa suġġett għal konklużjoni tiegħu f’data aktar ’il quddiem.
   Artikolu 3
   Il-President tal-Kunsill huwa b’dan awtorizzat jagħmel in-notifika prevista fl-Artikolu 9(1) tal-Ftehim.

      Magħmula a fi Brussell, is-27 ta’ Novembru 2008.

            Għall-Kunsill

            Il-President

         L. CHATEL

    ---documentbreak---

               21.2.2009

               MT

               Il-Ġurnal Uffiċjali tal-Unjoni Ewropea

               L 50/22

         FTEHIM
   bejn il-Komunità Ewropea u r-Repubblika tal-Armenja dwar ċerti aspetti tas-servizzi tal-ajru
   IL-KOMUNITÀ EWROPEA
   minn naħa, u
   IR-REPUBBLIKA tal-ARMENJA
   min-naħa l-oħra
   (minn hawn ‘il quddiem “il-Partijiet”)
   FILWAQT LI JINNUTAW li ġew konklużi strumenti ta’ ftehim ta’ servizzi bilaterali tal-ajru bejn bosta Stati Membri tal-Komunità Ewropea u r-Repubblika tal-Armenja li fihom dispożizzjonijiet li jmorru kontra l-liġi Komunitarja,
   FILWAQT LI JINNUTAW li l-Komunità Ewropea għandha l-kompetenza esklussiva fir-rigward ta’ bosta aspetti li jistgħu jiġu inklużi fi strumenti ta’ ftehim bilaterali ta’ servizzi tal-ajru bejn l-Istati Membri tal-Komunità Ewropea u pajjiżi terzi,
   FILWAQT LI JINNUTAW li, skont il-liġi tal-Komunità Ewropea, it-trasportaturi tal-ajru Komunitarji stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot tal-ajru bejn l-Istati Membri tal-Komunità Ewropea u pajjiżi terzi,
   FILWAQT LI KKUNSIDRAW l-istrumenti ta’ ftehim bejn il-Komunità Ewropea u ċerti pajjiżi terzi li jipprovdu l-possibbiltà għaċ-ċittadini ta’ dawn il-pajjiżi terzi li jiksbu dritt ta’ sjieda fi trasportaturi tal-ajru mogħtija liċenzja f’konformità mal-liġi tal-Komunità Ewropea,
   FILWAQT LI JAGĦRFU li ċerti dispożizzjonijiet tal-Ftehim dwar servizzi bilaterali tal-ajru bejn Stati Membri tal-Komunità Ewropea u r-Repubblika tal-Armenja, li huma kontra l-liġi Komunitarja Ewropea, għandhom jinġiebu konformi ma’ dawn sabiex tiġi stabbilita bażi legali tajba għas-servizzi tal-ajru bejn il-Komunità Ewropea u r-Repubblika tal-Armenja u sabiex tiġi ppreżervata l-kontinwità ta’ tali servizzi tal-ajru,
   FILWAQT LI JINNUTAW li, skont il-leġiżlazzjoni Ewropea, il-linji tal-ajru fil-prinċipju ma jistgħux jikkonkludu strumenti ta’ ftehim li jistgħu jaffettwaw il-kummerċ bejn l-Istati Membri tal-Komunità Ewropea u li jkollghom l-għan jew l-effett li jipprevjenu, jikkawżaw distorsjoni jew jirrestrinġu l-kompetizzjoni,
   FILWAQT LI JAGĦRFU li d-dispożizzjonijiet fl-istrumenti ta’ ftehim bilaterali dwar is-servizzi bl-ajru konklużi bejn l-Istati Membri tal-Komunità Ewropea u r-Repubblika tal-Armenja (i) jeħtieġu jew jiffavorixxu l-adozzjoni ta’ strumenti ta’ ftehim bejn il-kumpaniji, deċiżjonijiet minn assoċjazzjonijiet ta’ kumpaniji jew prassi miftiehma li jipprevjenu, jikkawżaw distorsjoni jew jirrestrinġu l-kompetizzjoni bejn it-trasportaturi bl-ajru fuq ir-rotot rilevanti; jew (ii) isaħħu l-effetti ta’ kwalunkwe ftehim, deċiżjoni jew prattika kkonċernata tali; jew iii) jiddelegaw lil operaturi tal-ajru jew operaturi ekonomiċi privati oħra r-responsabbiltà għat-teħid ta’ miżuri li jipprevjenu, jikkawżaw distorsjoni jew jirrestrinġu l-kompetizzjoni bejn l-operaturi tal-ajru fuq ir-rotot rilevanti, li jistgħu ixejnu l-effikaċja tar-regoli tal-kompetizzjoni applikabbli għall-impriżi,
   FILWAQT LI JINNUTAW li m’huwiex għan ta’ dan il-Ftehim li jżid il-volum totali ta’ traffiku tal-ajru bejn il-Komunità Ewropea u r-Repubblika tal-Armenja, li jaffettwa l-bilanċ bejn trasportaturi tal-ajru tal-Komunità u trasportaturi tal-ajru tar-Repubblika tal-Armenja, jew li jemenda d-dispożizzjonijiet li diġà jeżistu ta’ ftehim bilaterali għal servizzi tal-ajru dwar drittijiet tat-traffiku.
   FTEHMU KIF ĠEJ:
   Artikolu 1
   Dispożizzjonijiet ġenerali
   1.   Għall-finijiet ta’ dan il-Ftehim, “Stati Membri” tfisser l-Istati Membri tal-Komunità Ewropea.
   2.   Fl-istrumenti ta’ Ftehim elenkati fl-Anness I, ir-referenzi kollha għaċ-ċittadini tal-Istat Membru li huwa parti fil-Ftehim għandhom jinftiehmu li qed jirreferu għaċ-ċittadini tal-Istati Membri tal-Komunità Ewropea.
   3.   Referenzi f’kull Ftehim elenkat fl-Anness I għat-trasportaturi tal-ajru jew linji tal-ajru tal-Istat Membru li huwa parti fil-Ftehim għandhom jinftiehmu bħala li qed jirriferu għat-trasportaturi tal-ajru jew linji tal-ajru nominati minn dak l-Istat Membru.
   Artikolu 2
   Nomina minn Stat Membru
   1.   Id-dispożizzjonijiet fil-paragrafi 2 u 3 ta’ dan l-Artikolu għandhom jieħdu post id-dispożizzjonijiet li jikkorrispondu għalihom fl-artikoli elenkati fl-Anness II(a) u (b) rispettivament, f’dak li għandu x’jaqsam man-nomina tat-trasportaturi tal-ajru mill-Istat Membru kkonċernat, l-awtorizzazzjonijiet u permessi tiegħu mogħtija mir-Repubblika tal-Armenja, u r-rifjut, ir-revoka, is-sospensjoni jew il-limitazzjoni tal-awtorizzazzjonijiet jew permessi tat-trasportaturi tal-ajru, rispettivament.
   2.   Malli tirċievi nomina mingħand Stat Membru, ir-Repubblika tal-Armenja għandha tagħti l-awtorizzazzjonijiet u l-permessi meħtieġa bl-anqas dewmien proċedurali, sakemm:

               (i)

               it-trasportatur tal-ajru jkun stabbilit, taħt it-Trattat li jistabbilixxi l-Komunità Ewropea, fit-territorju tal-Istat Membru li jkun innominah u jkollu Liċenzja Operattiva valida fi qbil mal-liġi tal-Komunità Ewropea;

               (ii)

               ikun eżerċitat u miżmum kontroll regolatorju effettiv tat-trasportatur bl-ajru mill-Istat Membru responsabbli għall-ħruġ taċ-Ċertifikat tiegħu ta’ Operatur tal-Ajru u l-awtorità aeronawtika relevanti tkun identifikata biċ-ċar fin-nomina; kif ukoll

               (iii)

               it-trasportatur tal-ajru jkun proprjetà ta’, direttament jew permezz tal-akbar sehem azzjonarju, u jkun ikkontrollat effettivament mill-Istati Membri u/jew miċ-ċittadini tal-Istati Membri, u/jew mill-istati l-oħra elenkati fl-Anness III u/jew miċ-ċittadini ta’ dawn l-istati l-oħra.

         3.   Ir-Repubblika tal-Armenja tista’ tirrifjuta, tirrevoka, tissospendi jew tillimita l-awtorizzazzjonijiet jew il-permessi ta’ trasportatur tal-ajru minn Stat Membru fejn:

               (i)

               it-trasportatur tal-ajru ma jkunx stabbilit fit-territorju tal-Istat Membru li jkun qed jinnominah skont it-Trattat li jistabbilixxi l-Komunità Ewropea jew ma jkollux Liċenzja Operattiva valida skont il-liġi tal-Komunità Ewropea;

               (ii)

               ma jiġix eżerċitat jew miżmum kontroll regolatorju effettiv tal-kumpanija tal-ajru mill-Istat Membru responsabbli għall-ħruġ taċ-Ċertifikat Operattiv tal-Ajru tiegħu, jew l-awtorità aeronawtika relevanti ma tkunx identifikata biċ-ċar fin-nomina; jew

               (iii)

               it-trasportatur tal-ajru ma jkunx proprjetà, direttament jew permezz tal-akbar sehem azzjonarju, jew ma jkunx ikkontrollat effettivament mill-Istati Membri u/jew miċ-ċittadini tal-Istati Membri, u/jew mill-istati l-oħra elenkati fl-Anness III u/jew miċ-ċittadini ta’ stati oħra bħal dawn.

         Waqt li qed teżerċita d-dritt tagħha taħt dan il-paragrafu, ir-Repubblika tal-Armenja ma għandhiex tiddiskrimina bejn trasportaturi tal-ajru abbażi tan-nazzjonalità.
   Artikolu 3
   Sigurtà
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplimentaw id-dispożizzjonijiet korrispondenti fl-artikoli elenkati fl-Anness II(ċ).
   2.   Fejn Stat Membru jkun innomina trasportatur tal-ajru li l-kontroll regolatorju tiegħu huwa eżerċitat u miżmum minn Stat Membru ieħor, id-drittijiet tar-Repubblika tal-Armenja taħt id-dispożizzjonijiet ta’ sigurtà tal-Ftehim bejn l-Istat Membru li nnomina t-trasportatur tal-ajru u r-Repubblika tal-Armenja għandu japplika b’mod ugwali fir-rispett tal-adozzjoni, l-eżerċizzju jew iż-żamma tal-istandards tas-sigurtà mill-Istat Membru l-ieħor u b’rispett tal-awtorizzazzjoni għall-operazzjoni ta’ dak it-trasportatur tal-ajru.
   Artikolu 4
   Tassazzjoni tal-karburant tal-avjazzjoni
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-Artikoli elenkati fl-Anness II (d).
   2.   Minkejja kull dispożizzjoni oħra kontra dan, m’għandu jkun hemm xejn fi kwalunkwe wieħed mill-istrumenti ta’ Ftehim elenkati fl-Anness II(d) li jżomm Stat Membru milli jimponi, fuq bażi mhux diskriminatorja, taxxi, imposti, dazji, drittijiet jew ħlasijiet fuq karburant li jiġi fornut fit-territorju tiegħu għall-użu f’vettura tal-ajru ta’ trasportatur tal-ajru nominat mir-Repubblika tal-Armenja li jopera bejn punt fit-territorju ta’ Stat Membru u punt ieħor fit-territorju ta’ dak l-Istat Membru jew fit-territorju ta’ Stat Membru ieħor.
   Artikolu 5
   It-tariffi għat-trasport ġewwa l-Komunità Ewropea
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplimentaw id-dispożizzjonijiet li jikkorrispondu fl-artikoli elenkati fl-Anness II (e).
   2.   It-tariffi li għandhom jiġu ddebitati mit-trasportatur(i) tal-ajru nominat/i mir-Repubblika tal-Armenja permezz ta’ Ftehim elenkat fl-Anness I li fih dispożizzjoni elenkata fl-Anness II(e) għal trasport li jseħħ kollu kemm hu ġewwa l-Komunità Ewropea għandhom ikunu suġġetti għal-liġi Komunitarja Ewropea.
   Artikolu 6
   Il-kompatibbiltà mar-regoli tal-kompetizzjoni
   1.   Minkejja kull dispożizzjoni għall-kuntrarju, f’kull wieħed mill-istrumenti ta’ Ftehim elenkati fl-Anness I ma hemm xejn li għandu

               (i)

               jirrikjedi jew jiffavorixxi l-adozzjoni ta’ strumenti ta’ ftehim bejn impriżi tas-servizzi tal-ajru, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu jew jikkawżaw distorsjoni fil-kompetizzjoni;

               (ii)

               isaħħaħ l-effetti ta’ kwalunkwe ftehim, deċiżjoni jew prattika miftiehma bħal dawn; jew

               (iii)

               jiddelega lill-operaturi ekonomiċi privati r-responsabbiltà għat-teħid ta’ miżuri li jipprevjenu, jikkawżaw distorsjoni jew jirrestrinġu l-kompetizzjoni.

         2.   Id-dispożizzjonijiet fl-istrumenti ta’ Ftehim elenkati fl-Anness I li mhumiex kompatibbli mal-paragrafu 1 ta’ dan l-Artikolu ma għandhomx jiġu applikati.
   Artikolu 7
   Annessi ta’ dan il-Ftehim
   L-Annessi ta’ dan il-Ftehim ser jifformaw parti integrali minnu.
   Artikolu 8
   Reviżjoni jew emendar
   Il-Partijiet jistgħu, f’kull ħin, jirrevedu jew jemendaw dan il-Ftehim b’kunsens reċiproku. Tali emendi għandhom isiru fil-forma ta’ protokolli, li mad-dħul fis-seħħ tagħhom skont id-dispożizzjonijiet stabbiliti fl-Artikolu 9 ta’ dan il-Ftehim, għandhom jifformaw parti integrali ta’ dan il-Ftehim.
   Artikolu 9
   Id-dħul fis-seħħ
   1.   Il-Partijiet għandhom jinnotifikaw lil xulxin bil-miktub li l-proċeduri interni rispettivi neċessarji għad-dħul fis-seħħ ta’ dan il-Ftehim jkunu tlestew. Dan il-Ftehim għandu jidħol fis-seħħ fid-data ta’ meta tiġi riċevuta l-aħħar notifika.
   2.   L-istrumenti ta’ Ftehim u arranġamenti oħra bejn l-Istati Membri u r-Repubblika tal-Armenja li, fid-data tal-firma ta’ dan il-Ftehim, ma kinux daħlu fis-seħħ u li mhumiex qed jiġu applikati huma inkluzi fl-Anness I. Dan il-Ftehim għandu japplika għal tali strumenti ta’ Ftehim u għal tali arranġamenti mad-dħul fis-seħħ tagħhom.
   Artikolu 10
   Terminazzjoni
   1.   Fil-każ li Ftehim elenkat fl-Anness I jiġi tterminat, id-dispożizzjonijiet kollha ta’ dan il-Ftehim li jirrigwardaw il-Ftehim elenkat fl-Anness I ikkonċernat għandhom jiġu tterminati fl-istess ħin.
   2.   Fil-każ li l-istrumenti ta’ Ftehim kollha elenkati fl-Anness I jiġu tterminati, dan il-Ftehim jiġi tterminat fl-istess waqt.

      B’XIEHDA TA’ DAN, il-firmatarji ta’ hawn taħt, debitament awtorizzati, iffirmaw dan il-Ftehim.
      Magħmul fi Brussell duplikament, f’dan il-disa’ jum ta’ Diċembru tas-sena elfejn u tmienja fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Svediża u Armena.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Армения
         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica d'Armenia
         Armēnijas Republikas vārdā
         Armenijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Pentru Republica Armenia
         Za Arménsku republiku
         Za Republiko Armenijo
         Armenian tasavallan puolesta
         För Republiken Armenien

   ANNESS I
   Lista ta’ strumenti ta’ Ftehim imsemmija fl-Artikolu 1 ta’ dan il-Ftehim
   Strumenti ta’ Ftehim dwar is-Servizzi bl-Ajru bejn ir-Repubblika tal-Armenja u l-Istati Membri tal-Komunità Ewropea:

               —

               Ftehim bejn il-Gvern tal-Awstrija u l-Gvern tar-Repubblika tal-Armenja dwar is-Servizzi bl-Ajru inizjalat fi Vienna fil-25 ta’ Awwissu 1993, minn hawn ‘il quddiem imsejjaħ “il-Ftehim Armenja – Awstrija” fl-Anness II,

               —

               Ftehim bejn il-Gvern tal-Belġju u l-Gvern tar-Repubblika tal-Armenja dwar is-Servizzi bl-Ajru ffirmat fi Brussell fis-7 ta’ Ġunju 2001, minn hawn ‘il quddiem imsejjaħ “il-Ftehim Armenja – Belġju” fl-Anness II,

               —

               Ftehim bejn il-Gvern tar-Repubblika tal-Bulgarija u l-Gvern tar-Repubblika tal-Armenja dwar is-Servizzi bl-Ajru ffirmat f’Sofia fl-10 ta’ April 1995, minn hawn ‘il quddiem imsejjaħ “il-Ftehim Armenja – Bulgarija” fl-Anness II,

               —

               Ftehim bejn il-Gvern tar-Repubblika ta’ Ċipru u l-Gvern tar-Repubblika tal-Armenja dwar is-Servizzi bl-Ajru ffirmat f’Yerevan fil-11 ta’ Settembru 1998, minn hawn ‘il quddiem imsejjaħ “il-Ftehim Armenja – Ċipru” fl-Anness II,

               —

               Ftehim dwar it-Trasport bl-Ajru bejn il-Gvern tar-Repubblika Ċeka u l-Gvern tar-Repubblika tal-Armenja inizjalat fi Praga fit-8 ta’ Frar 2002, minn hawn ‘il quddiem “il-Ftehim Armenja - Repubblika Ċeka” fl-Anness II,

               —

               Ftehim bejn il-Gvern tar-Renju tad-Danimarka u l-Gvern tar-Repubblika tal-Armenja dwar is-Servizzi bl-Ajru ffirmat fi Stokkolma fil-25 ta’ Ottubru 2000, minn hawn ‘il quddiem imsejjaħ “il-Ftehim Armenja – Estonja” fl-Anness II,

               —

               Ftehim bejn il-Gvern tar-Repubblika tal-Estonja u l-Gvern tar-Repubblika tal-Armenja dwar is-Servizzi bl-Ajru ffirmat f’Tallin fis-17 ta’ Marzu 2000, minn hawn ‘il quddiem imsejjaħ “il-Ftehim Armenja – Estonja” fl-Anness II,

               —

               Ftehim bejn il-Gvern tar-Repubblika Franċiża u l-Gvern tar-Repubblika tal-Armenja dwar is-Servizzi bl-Ajru inizjalat f’Pariġi fit-12 ta’ Frar 2002, minn hawn ‘il quddiem imsejjaħ “il-Ftehim Armenja – Franza” fl-Anness II,

               —

               Ftehim ta’ Trasport bl-Ajru bejn il-Gvern tar-Repubblika Federali tal-Ġermanja u l-Gvern tar-Repubblika tal-Armenja ffirmat f’Bonn fil-4 ta’ Mejju 1998, minn hawn ‘il quddiem “il-Ftehim Armenja – Ġermanja” fl-Anness II,

               —

               Ftehim bejn il-Gvern tar-Repubblika Ellenika u l-Gvern tar-Repubblika tal-Armenja dwar is-Servizzi bl-Ajru ffirmat f’Ateni fis-16 ta’ Diċembru 1994, minn hawn ‘il quddiem imsejjaħ “il-Ftehim Armenja – Greċja” fl-Anness II,

               —

               Ftehim bejn il-Gvern tar-Repubblika Taljana u l-Gvern tar-Repubblika tal-Armenja dwar is-Servizzi bl-Ajru ffirmat f’Yerevan fit-18 ta’ Lulju 2002, minn hawn ‘il quddiem imsejjaħ “il-Ftehim Armenja – Italja” fl-Anness II,

               —

               Ftehim bejn il-Gvern tal-Gran Dukat tal-Lussemburgu u l-Gvern tar-Repubblika tal-Armenja dwar is-Servizzi bl-Ajru inizjalat f’Lussemburgu fil-21 ta’ Novembru 2000, minn hawn ‘il quddiem imsejjaħ “il-Ftehim Armenja – Lussemburgu” fl-Anness II,

               —

               Ftehim bejn il-Gvern tar-Renju tal-Olanda u l-Gvern tar-Repubblika tal-Armenja dwar is-Servizzi bl-Ajru ffirmat f’Yerevan fis-26 ta’ Novembru 1999, minn hawn ‘il quddiem imsejjaħ “il-Ftehim Armenja – Olanda” fl-Anness II,

               —

               Ftehim bejn il-Gvern tar-Repubblika tal-Polonja u l-Gvern tar-Repubblika tal-Armenja dwar it-trasport ċivili bl-Ajru ffirmat f’Varsavja fis-27 ta’ Jannar 1998, minn hawn ‘il quddiem imsejjaħ “il-Ftehim Armenja – Polonja” fl-Anness II,

               —

               Ftehim bejn il-Gvern tar-Rumanija u l-Gvern tar-Repubblika tal-Armenja dwar is-Servizzi bl-Ajru ffirmat f’Yerevan fil-25 ta’ Marzu 1996, minn hawn ‘il quddiem imsejjaħ “il-Ftehim Armenja – Rumanija” fl-Anness II,

               —

               Ftehim bejn il-Gvern tar-Renju tal-Iżvezja u l-Gvern tar-Repubblika tal-Armenja dwar is-Servizzi bl-Ajru ffirmat fi Stokkolma fil-25 ta’ Ottubru 2000, minn hawn ‘il quddiem imsejjaħ “il-Ftehim Armenja – Svezja” fl-Anness II,

               —

               Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Repubblika tal-Armenja dwar is-Servizzi bl-Ajru ffirmat f’Londra fid-9 ta’ Frar 1994, minn hawn ‘il quddiem imsejjaħ “il-Ftehim Armenja – Renju Unit” fl-Anness II,

         mmodifikati l-aħħar bil-Memorandum ta’ Ftehim magħmul f’Yerevan fid-19 ta’ Ġunju 1998.
   ANNESS II
   Lista ta’ Artikoli fl-istrumenti ta’ Ftehim elenkati fl-Anness II u msemmija fl-Artikoli 2 sa 5 ta’ dan il-Ftehim

               (a)

               Nomina minn Stat Membru

                           —

                           L-Artikolu 3 tal-Ftehim Armenja – Awstrija

                           —

                           L-Artikolu 4 tal-Ftehim Armenja – Belġju

                           —

                           L-Artikolu 3 tal-Ftehim Armenja – Bulgarija

                           —

                           L-Artikolu 4 tal-Ftehim Armenja – Ċipru

                           —

                           L-Artikolu 3 tal-Ftehim Armenja-Repubblika Ċeka

                           —

                           L-Artikolu 3 tal-Ftehim Armenja – Danimarka

                           —

                           L-Artikolu 3 tal-Ftehim Armenja – Estonja

                           —

                           L-Artikolu 3 tal-Ftehim Armenja – Franza

                           —

                           L-Artikolu 3 tal-Ftehim Armenja – Ġermanja

                           —

                           L-Artikolu 3 tal-Ftehim Armenja – Greċja

                           —

                           L-Artikolu 4 tal-Ftehim Armenja – Italja

                           —

                           L-Artikolu 3 tal-Ftehim Armenja – Lussemburgu

                           —

                           L-Artikolu 4 tal-Ftehim Armenja – Olanda

                           —

                           L-Artikolu 3 tal-Ftehim Armenja – Polonja

                           —

                           L-Artikolu 3 tal-Ftehim Armenja – Rumanija

                           —

                           L-Artikolu 3 tal-Ftehim Armenja – Svezja

                           —

                           L-Artikolu 4 tal-Ftehim Armenja – Renju Unit

               (b)

               Rifjut, revoka, sospensjoni jew limitazzjoni tal-awtorizzazzjonijiet jew il-permessi

                           —

                           L-Artikolu 4 tal-Ftehim Armenja – Awstrija

                           —

                           L-Artikolu 5 tal-Ftehim Armenja – Belġju

                           —

                           L-Artikolu 4 tal-Ftehim Armenja – Bulgarija

                           —

                           L-Artikolu 5 tal-Ftehim Armenja – Ċipru

                           —

                           L-Artikolu 4 tal-Ftehim Armenja – Repubblika Ċeka

                           —

                           L-Artikolu 4 tal-Ftehim Armenja – Danimarka

                           —

                           L-Artikolu 4 tal-Ftehim Armenja – Estonja

                           —

                           L-Artikolu 4 tal-Ftehim Armenja – Franza

                           —

                           L-Artikolu 4 tal-Ftehim Armenja – Ġermanja

                           —

                           L-Artikolu 4 tal-Ftehim Armenja – Greċja

                           —

                           L-Artikolu 5 tal-Ftehim Armenja – Italja

                           —

                           L-Artikolu 4 tal-Ftehim Armenja – Lussemburgu

                           —

                           L-Artikolu 5 tal-Ftehim Armenja – Olanda

                           —

                           L-Artikolu 4 tal-Ftehim Armenja – Polonja

                           —

                           L-Artikolu 4 tal-Ftehim Armenja – Rumanija

                           —

                           L-Artikolu 4 tal-Ftehim Armenja – Svezja

                           —

                           L-Artikolu 5 tal-Ftehim Armenja – Renju Unit

               (ċ)

               Is-sigurtà

                           —

                           L-Artikolu 8 tal-Ftehim Armenja – Repubblika Ċeka

                           —

                           L-Artikolu 14 tal-Ftehim Armenja – Danimarka

                           —

                           L-Artikolu 12 tal-Ftehim Armenja – Estonja

                           —

                           L-Artikolu 8 tal-Ftehim Armenja – Franza

                           —

                           L-Artikolu 12 tal-Ftehim Armenja – Ġermanja

                           —

                           L-Artikolu 10 tal-Ftehim Armenja – Italja

                           —

                           L-Artikolu 6 tal-Ftehim Armenja – Lussemburgu

                           —

                           L-Artikolu 14 tal-Ftehim Armenja – Svezja

                           —

                           L-Artikolu 9a tal-Ftehim Armenja – Renju Unit

               (d)

               It-tassazzjoni fuq il-karburant tal-avjazzjoni

                           —

                           L-Artikolu 7 tal-Ftehim Armenja – Awstrija

                           —

                           L-Artikolu 10 tal-Ftehim Armenja – Belġju

                           —

                           L-Artikolu 7 tal-Ftehim Armenja – Bulgarija

                           —

                           L-Artikolu 7 tal-Ftehim Armenja – Ċipru

                           —

                           L-Artikolu 9 tal-Ftehim Armenja – Repubblika Ċeka

                           —

                           L-Artikolu 6 tal-Ftehim Armenja – Danimarka

                           —

                           L-Artikolu 6 tal-Ftehim Armenja – Estonja

                           —

                           L-Artikolu 10 tal-Ftehim Armenja – Franza

                           —

                           L-Artikolu 6 tal-Ftehim Armenja – Ġermanja

                           —

                           L-Artikolu 9 tal-Ftehim Armenja – Greċja

                           —

                           L-Artikolu 6 tal-Ftehim Armenja – Italja

                           —

                           L-Artikolu 8 tal-Ftehim Armenja – Lussemburgu

                           —

                           L-Artikolu 10 tal-Ftehim Armenja – Olanda

                           —

                           L-Artikolu 6 tal-Ftehim Armenja – Polonja

                           —

                           L-Artikolu 9 tal-Ftehim Armenja – Rumanija

                           —

                           L-Artikolu 6 tal-Ftehim Armenja – Svezja

                           —

                           L-Artikolu 8 tal-Ftehim Armenja – Renju Unit

               (e)

               Tariffi għat-trasport ġewwa l-Komunità Ewropea

                           —

                           L-Artikolu 11 tal-Ftehim Armenja – Awstrija

                           —

                           L-Artikolu 13 tal-Ftehim Armenja – Belġju

                           —

                           L-Artikolu 4 tal-Ftehim Armenja – Bulgarija

                           —

                           L-Artikolu 5 tal-Ftehim Armenja – Ċipru

                           —

                           L-Artikolu 13 tal-Ftehim Armenja – Repubblika Ċeka

                           —

                           L-Artikolu 10 tal-Ftehim Armenja – Danimarka

                           —

                           L-Artikolu 10 tal-Ftehim Armenja – Estonja

                           —

                           L-Artikolu 14 tal-Ftehim Armenja – Franza

                           —

                           L-Artikolu 10 tal-Ftehim Armenja – Ġermanja

                           —

                           L-Artikolu 12 tal-Ftehim Armenja – Greċja

                           —

                           L-Artikolu 8 tal-Ftehim Armenja – Italja

                           —

                           L-Artikolu 10 tal-Ftehim Armenja – Lussemburgu

                           —

                           L-Artikolu 6 tal-Ftehim Armenja – Olanda

                           —

                           L-Artikolu 10 tal-Ftehim Armenja – Polonja

                           —

                           L-Artikolu 8 tal-Ftehim Armenja – Rumanija

                           —

                           L-Artikolu 10 tal-Ftehim Armenja – Svezja

                           —

                           L-Artikolu 7 tal-Ftehim Armenja – Renju Unit

         ANNESS III
   Lista ta’ stati oħra msemmija fl-Artikolu 2 ta’ dan il-Ftehim

               (a)

               Ir-Repubblika tal-Islanda (skont il-Ftehim dwar iż-Żona Ekonomika Ewropea);

               (b)

               Il-Prinċipat ta’ Liechtenstein (skont il-Ftehim taż-Żona Ekonomika Ewropea);

               (c)

               Ir-Renju tan-Norveġja (skont il-Ftehim taż-Żona Ekonomika Ewropea);

               (d)

               Il-Konfederazzjoni Żvizzera (skont il-Ftehim dwar it-Trasport bl-Ajru bejn il-Komunità Ewropea u l-Konfederazzjoni Żvizzera).


title: 2014/264/UE: Deċiżjoni tal-Kunsill tas- 6 ta' Mejju 2014 dwar it-tnedija ta' skambju awtomatizzat ta' data fir-rigward ta' Data dwar ir-Reġistrazzjoni tal-Vetturi (VRD) fl-Ungerija

text:
               12.5.2014

               MT

               Il-Ġurnal Uffiċjali tal-Unjoni Ewropea

               L 137/7

         DEĊIŻJONI TAL-KUNSILL
   tas-6 ta' Mejju 2014
   dwar it-tnedija ta' skambju awtomatizzat ta' data fir-rigward ta' Data dwar ir-Reġistrazzjoni tal-Vetturi (VRD) fl-Ungerija

      (2014/264/UE)

   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-koperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (1), b'mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI (2), b'mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Skont il-Protokoll dwar id-Dispożizzjonijiet Transitorji anness għat-Trattat dwar l-Unjoni Ewropea, għat-Trattat dwar il-Funzjonament tal-Unjoni Ewropea u għat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni adottati qabel id-dħul fis-seħħ tat-Trattat ta' Lisbona huma ppreservati sakemm dawk l-atti jiġu rrevokati, annullati jew emendati fl-implimentazzjoni tat-Trattati.

               (2)

               Għaldaqstant, l-Artikolu 25 tad-Deċiżjoni 2008/615/ĠAI huwa applikabbli u l-Kunsill għandu jiddeċiedi b'mod unanimu jekk l-Istati Membri implimentawx id-dispożizzjonijiet tal-Kapitolu 6 ta' dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprevedi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta' rapport ta' evalwazzjoni bbażat fuq kwestjonarju. Fir-rigward tal-iskambju awtomatizzat tad-data konformement mal-Kapitolu 2 tad-Deċiżjoni 2008/615/ĠAI, ir-rapport ta' evalwazzjoni għandu jkun ibbażat ukoll fuq żjara ta' evalwazzjoni u prova pilota.

               (4)

               Skont l-Kapitolu 4, il-punt 1.1. tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta' Ħidma rilevanti tal-Kunsill jikkonċerna kull wieħed mill-iskambji awtomatizzati tad-data u għandu jitwieġeb minn Stat Membru hekk kif huwa jqis li huwa jissodisfa l-prerekwiżiti għall-kondiviżjoni tad-data fil-kategorija rilevanti ta' data.

               (5)

               L-Ungerija lestiet il-kwestjonarju dwar il-protezzjoni tad-data u l-kwestjonarju dwar id-Data dwar ir-Reġistrazzjoni tal-Vetturi (VRD).

               (6)

               L-Ungerija wettqet b'suċċess prova pilota mal-Pajjiżi l-Baxxi.

               (7)

               Saret żjara ta' evalwazzjoni fl-Ungerija u sar rapport dwar iż-żjara ta' evalwazzjoni mill-grupp ta' evalwazzjoni Olandiż/Litwan u ntbagħat lill-Grupp ta' Ħidma rilevanti tal-Kunsill.

               (8)

               Ġie ppreżentat lill-Kunsill rapport ta' evalwazzjoni ġenerali, li jagħti sintesi tar-riżultati tal-kwestjonarju, iż-żjara ta' evalwazzjoni u l-prova pilota li jikkonċernaw il-VRD,

         ADOTTA DIN ID-DEĊIŻJONI:
   Artikolu 1
   Għall-finijiet ta' tiftix awtomatizzat ta' data dwar ir-reġistrazzjoni tal-vetturi (VRD), l-Ungerija implimentat b'mod sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tipprovdi data personali skont l-Artikolu 12 ta' dik id-Deċiżjoni mill-jum tad-dħul fis-seħħ ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-6 ta' Mejju 2014.

            Għall-Kunsill

            Il-President

         G. STOURNARAS

      (1)  ĠU L 210, 6.8.2008, p. 1.

      (2)  ĠU J L 210, 6.8.2008, p. 12.


title: Id-Deċiżjoni tal-Bank Ċentrali Ewropew tas-7 ta' Ottubru 1999 dwar prevenzjoni ta' frodi (BĊE/1999/5)

text:
Avviż Legali Importanti

|

31999D0726

Official Journal L 291 , 12/11/1999 P. 0036 - 0038

		Id-Deċiżjoni tal-Bank Ċentrali Ewropewtas-7 ta' Ottubru 1999dwar prevenzjoni ta' frodi(BĊE/1999/5)(1999/726/KE)IL-KUNSILL REGOLATORJU TA' L-BANK ĊENTRALI EWROPEW,Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (hawnhekk iżjed 'il quddiem msejħa "Staut") u partikolarment l-Artikolu 12.3 tiegħu;Wara li kkunsidra il-proposta tal-Bord Eżekuttiv tal-Bank Ċentrali Ewropew (BĊE);Wara li kkunsidra l-oppinjoni tal-Kumitat ta' l-Impjegati tal-BĊE;(1) Billi l-BĊE, flimkien ma' l-istituzzjonijiet tal-Komunita' Ewropea u l-Istati Membri, jagħti importanza kbira lill-interessi finanzjarji tal-Komunita' u jagħmel sforz biex jikkumbatti l-frodi u attivitajiet oħra illegali li huma ta' detriment għall-interessi finanzjarji tal-Komunita;(2) Billi il-Kunsill Ewropew f'Cologne f'Ġunju 1999 ikkunsidra x-xewqa imminenti li l-BĊE għandu jingħaqad ma' l-istituzzjonijiet tal-Komunita' Ewropea fl-isforz biex jikkombattu l-frodi fl-Unjoni Ewropea;(3) Billi l-BĊE jagħti importanza kbira li jipproteġi l-interessi finanzjarji tiegħu u l-isforzi biex jikkumbatti l-frodi u attivitajiet illegali oħra li huma ta' detriment għall-interessi finanzjarji tiegħu;(4) Billi kull mezz disponibbli għandu jiġi użat sabiex jintlaħqu dawn l-għanijiet, partikolarment fil-kuntest tad-dmirijiet investigattivi li jiddevolvu fuq l-BĊE u l-istituzzjonijiet tal-Komunitajiet Ewropej, filwaqt li tissokta bid-distribuzzjoni u l-bilanċ tar-responsabbiltajiet preżenti bejn il-BĊE u l-istituzzjonijiet tal-Komunitajiet Ewropej;(5) Billi l-istituzzjonijiet tal-Komunitajiet Ewropej u l-Istati Membri ħadu azzjoni biex jikkumbattu l-frodi u attivitajiet oħra illegali li huma ta' dettriment għall-interessi finanzjarji tal-Komunitajiet abbażi ta' l-Artikolu 280 tat-Trattat li jistabbilixxi il-Komunitajiet Ewropej (hawnhekk iżjed 'il quddiem msejjaħ it-"Trattat");(6) Billi l-indipendenza tal-BĊE hija prevista mit-Trattat u mill-Istatut: billi, skond it-Trattat u l-Istatut, il-BĊE għandu il-budget tiegħu u r-riżorsi proprji finanzjari separati minn dawk tal-Komunitajiet Ewropej;(7) Billi, sabiex jinfurzaw il-mezzi disponibbli biex jikkombattu l-frodi, b'Deċiżjoni 1999/352/KE, KEFA, Euratom [1], il-Kummissjoni stabbiliet fost id-dipartimenti tagħha, Uffiċċju Ewropew għall-Kontra l-Frodi (OLAF) bir-responsabbilita' li jikkonduċi investigazzjonijiet amministrativi b'dan l-għan;(8) Billi l-ġlieda kontra il-frodi u attivitajiet oħra illegali li huma ta' detriment għall-interessi finanzjarji tal-BĊE hija l-bażi tal-funzjoni tad-Direttorat għall-Verifikazzjonijiet Interni u billi d-Direttorat hu responsabbli għat-tmexxija ta' l-investigazzjonijiet amministrattivi fil-BĊE għal dan l-għan;(9) Billi l-ġlieda kontra l-frodi u attivitajiet oħra illegali fil-BĊE għandhom jiġu mifhuma li jkopru attivitajiet simili kif ġie defenit fil-Parlament Ewropew, fil-Kunsill ta' l-Unjoni Ewropea u fil-Kummissjoni tal-Komunitajiet Ewropej, fl-ewwel subparagrafu ta' paragrafu 1 ta' l-Ftehim Interistituzzjonali tal-25 ta' Mejju 1999 [2];(10) Billi, biex ikabbar u jsaħħaħ l-indipendenza ta' l-attivitajiet tad-Direttorat għall-Verifikazzjonijiet Interni fil-ġlieda kontra il-frodi u attivitajiet illegali oħra li huma ta' detriment għall-interessi finanzjarji tal-BĊE, dan id-Direttorat għandu jagħmel rapport lill-kumitat ta' kontra l-frodi magħmula minn nies esterni u indipendenti ta' kwalifiki għolja fuq din il-materja.IDDEĊIEDA DAN LI ĠEJ:Artikolu 1Kumitat tal-BĊE ta' kontra l-frodi1. Il-kumitat ta' kontra l-frodi għandu jiġi stabbilit sabiex jinforza l-indipendenza tad-Direttorat dwar il-Verifikazzjonijiet Interni fl-attivitajiet tiegħu u r-rapporti konċernanti il-kwistjonijiet relatati mal-prevenzjoni u l-kxif ta' frodi u attivitajiet oħra illegali li huma ta' dettriment għall-interessi finanzjarji tal-BĊE u b'konformita' ma' l-istandard intern relevanti u/jew kodiċi ta' kondotta tal-BĊE. Il-Kompożizzjoni u l-poteri tal-kumitat ta' kontra l-frodi għandu jiġi stabilit b'dan l-Artikolu.2. Il-kumitat ta' kontra l-frodi għandu jkun responsabbli sija biex jirregola il-monitoraġġ u jirrilaxxa l-attivitajiet li għalihom jirreferi paragrafu 1 fil-BĊE bid-Direttorat għall-Verifikazzjonijiet Interni.3. Il-kumitat ta' kontra l-frodi għandu jkun kompost minn tlett persuni esterni li jkunu indipenti u fil-pussess ta' kwalifiki eċċellenti relevanti għall-attivitajiet tal-kumitat ta' kontra l-frodi. Għandhom jiġu maħtura b'deċiżjoni tal-Kunsill Regolatorju, li għandha tkun ippubblikata fil-Ġurnal Uffiċċjali tal-Komunitajiet Ewropej.4. Iż-żmien tal-kariga tal-membri tal-kumitat ta' kontra l-frodi għandu jkun tlett snin u dan għandu jkun mġedded darba waħda biss. Meta jiskadi ż-żmien tal-kariga, il-membri għandhom jibqgħu fil-kariga sakemm il-ħatra tagħhom tiġi mġedda jew jiġu sostitwiti skond kif ikun il-każ.5. Sabiex jeżegwixxu d-dmirijiet tagħhom il-membri tal-kumitat ta' kontra l-frodi la għandhom jfittxu u lanqas jieħdu struzzjonijiet minn korpi deċiżjonali tal-BĊE, minn istituzzjonijiet jew korpi tal-Komunitajiet Ewropej, minn xi gvernijiet jew istituzzjonijiet jew korpi oħra.6. Il-kumitat ta' kontra l-frodi għandu jaħtar chairperson u jaddotta regoli ta' proċedura proprji. Id-deċiżjonijiet għandhom jiġu meħuda bil-maġġoranza tal-membri tiegħu.7. Id-Direttorat għall-Verifikazzjonijiet Interni għandu jibgħat kull sena programm bl-attivitajiet fil-paragrafu 1 ta' kontra l-frodi hawn fuq imsemmija. Id-Direttorat għall-Verifikazzjonijiet Interni għandu jżomm lill-kumitat ta' kontra l-frodi regolarment infurmat b'dawn l-attivitajiet, partikolarment bl-investigazzjonijiet tiegħu, b'dawn ir-riżultati u l-azzjonijiet meħuda konnessi. Il-kumitat ta' kontra l-frodi, jista', fejn hu approprjat, jagħti istruzzjonijiet lid-Direttorat tal-Verifikazzjonijiet Interni rigwardanti il-prestazzjoni tiegħu f'dawn l-attivitajiet.F'każ li hemm investigazzjoni li ilha għaddejja għall-aktar minn sitt xhur, id-Direttorat għall-Verifikazzjonijiet Interni għandu jinforma lill-kumitat ta' l-anti-frodi bir-raġunijiet il-għala għadu ma ikkonkludiex l-investigazzjoni, u ukoll bid-data li fiha hi mistennija li titlesta. F'dan il-każ il-kumitat ta' kontra l-frodi għandu jinforma lill-Kunsill Regolatorju.Id-Direttorat għall-Verifikazzjonijiet Interni għandu jinforma lill-kumitat ta' kontra l-frodi bil-każijiet fejn l-amministrazzjoni tal-BĊE jew il-korpi deċiżjonali tal-BĊE ma waslux biex jaġixxu fuq rakkomandazzjonijiet rigwardanti kwistjonijiet ta' prevenzjoni ta' frodi u kxif jew rigward konformita' ma' l-istandards interni rilevanti u/jew kodiċi ta' kondotta tal-BĊE. Id-Direttorat għall-Verifikazzjonijiet Interni għandu jinforma lill-kumitat b'każjijiet fejn informazzjoni għandha tiġi mgħoddija lill-awtorita' ġudizzjarja ta' l-Istati Membri.8. Il-kumitat ta' kontra l-frodi għandu jippreżenta ta' l-inqas rapport kull sena fuq l-attivitajiet tiegħu lill-Kunsill Regolatorju, lill-awditur estern tal-BĊE u lill-Qorti Ewropea ta' l-Awdituri. Il-Kumitat għandu jissottometti rapporti lill-Kunsill Regolatorju, lill-awdituri esterni tal-BĊE u lill-Qorti Ewropea ta' l-Awdituri fuq ir-riżultati ta' l-investigazzjonijiet u azzjonijiet meħuda f'dan il-kuntest mid-Direttorat għall-Verifikazzjonijiet Interni.9. Il-kumitat ta' l-anti-frodi għandu jkun responsabbli għall-relazzjonijiet mal-Kumitat Supervisorju ta' l-Uffiċċju Ewropew ta' Kontra l-Frodi (OLAF) msejħa fl-Artikolu 11 tar-Regolament (KE) No 1073/1999 tal-Parlament Ewropew u tal-Kunsill [3]. Dawn ir-Relazzjonijiet għandhom isegwu l-prinċipji stabbiliti b'deċiżjonijiet tal-BĊE.10. Il-kumitat ta' kontra l-frodi jista' jinforma lill-awtorita' ġudizzjarja fejn evidenza raġonevoli turi li hemm ksur tal-liġI kriminali nazzjonali.Artikolu 2Responsabbilta' ta' rappurtar dwar kwistjonijiet ta' frodiId-Direttorat għall-Verifikazzjonijiet Interni hu, in konnessjoni ma' din id-Deċiżjoni u l-proċeduri eżiżstenti fil-BĊE, responsabbli għall-investigazzjonijiet u rappurtaġġ fuq il-kwistjonijiet relatati mal-prevenzjoni u kxif ta' frodi u attivitajiet oħra illegali li huma ta' detriment għall-interssi finanzjarji tal-BĊE u inkonformita' ma' l-istandards interni rilevanti u/jew kodiċi ta' kondotta tal-BĊEArtikolu 3IndipendenzaSabiex tassigura li d-Direttorat għall-Verifikazzjonijiet Interni hu kompetenti li jinvestiga u jirraporta b'mod effiċenti u bil-livell ta' indipendenza mistħoqqa l-kwistjonijiet kollha relatati mal-prevenzjoni u kxif ta' frodi, id-Direttorat għall-Verifikazzjonijiet Interni għandu jagħmel rapport lill-kumitat ta' kontra l-frodi msejħa fl-Artikolu 1 ta' din id-Deċiżjoni fuq kwistjonijiet ta' frodi.Artikolu 4Informazzjoni għall-persuni li qed jiġu investigatiMeta toħroġ il-possibilta' ta' implikazzjonijiet personali mill-investigazzjoni ta' frodi, id-Direttorat għall-Verifikazzjonijiet Interni għadnu jinforma lill-persuni konċernati mill-iktar fis possibbli sakemm dan ma jkunx ta' dannu għall-investigazzjoni. Fi kwalunkwe ċirkostanza, konklużjonijiet li jirriggwardaw lill-persuni b'isimhom m'għandhomx jittieħdu qabel il-persuni konċernati jkunu ġew mogħtija l-opportunita' li jesprimu l-viżjoni tagħhom fuq il-fatti lilhom konċernati.Jekk, wara li tkun saret investigazzjoni, l-ebda każ ma jista' jsir kontra l-persuni li kontrihom saru l-allegazzjonijiet, l-investigazzjonijiet li jikkonċernaw lilu/lilha għandhom jiġu arkivjati, bla ebda azzjoni oħra meħuda, b'deċiżjoni tad-Direttorat għall-Verifikazzjonijiet Interni, li għandu jinforma il-persuna konċerta bil-kitba.Artikolu 5Tmexxija ta' l-attivitajietL-attivitajiet msejħa fid-Deċiżjoni għandhom jiġu eżegwiti suġġetti sija għar-regoli tat-Trattati, partikolarment l-Artikolu 6 tat-Trattat dwar l-Unjoni Ewropea, u il-Protokol dwar il-privileġġi u l-immunitajiet tal-Komunitajiet Ewropej, b'konsiderazzjoni speċjali għall-Kondizzjonijiet ta' l-impjieg għall-persunal tal-Bank Ċentrali Ewropew u l-Kondizzjonijiet ta' impjieg għal żmien qasir ħafna.Il-Persunal tal-BĊE għandu, u kull persuna oħra tista', tinforma lill-kumitat ta' kontra l-frodi jew lid-Direttorat għall-Verifikazzjoniet Interni b'xi frodi jew attivitajiet illegali li huma ta' detriment għall-interessi finanzjarji tal-BĊE. Il-Persunal tal-BĊE m'għandu bl-ebda manjiera jsofri trattament inġust jew diskriminatorju bħala riżultat li kkontribbwixxa f'attivitajiet tal-kumitat ta' kontra l-frodi jew tad-Direttorat għall-Vedrifikazzjonijiet Interni msejħa f'din i-Deċiżżjoni.Artikolu 6IlmentiKull membru tal-persunal tal-BĊE jsita' jissottometti lill-Bord Eżekuttiv jew lill-kumitat ta' kontra l-frodi ilment rigward xi att jew ommissjoni li jkollha effett gravi fuqu/fuqha magħmula mid-Direttorat għall-Verifikazzjonijiet Interni bħala parti mill-attivitajiet imsejħa fid-Deċiżjoni.Artikolu 7KunfidenzalitaKull informazzjoni miksuba fil-proċess ta' investigazzjonijiet fuq frodi, tkun xi tkun il-forma, għandha tkun suġġetta għas-sigriet professjonali kif msejjaħ fl-Artikolu 38 ta' l-Istatut. Il-membri tal-kumitat ta' l-anti-frodi għandhom l-obbligu li jintrabtu d'dan is-sigriet professjonali.Artikolu 8Pubblikazzjoni u Data EffettivaId-Deċiżjoni għandha tkun ippubblikata fil-Ġurnal Uffiċċjali tal-Komunitajiet EwropejDin id-Deċiżjoni għandha tkun effettiva mal-pubblikazzjoni tagħhaMagħmula fi Frankfurt am Main, fis-7 ta' Ottubru 1999.Il-President tal-BĊEWillem F. Duisenberg[1] ĠU L 136, 31.05.99, p. 20.[2] ĠU L 136, 31.05.99, p. 15.[3] ĠU L 136, 31.05.99, p. 1.--------------------------------------------------


title: Id-Deċiżjoni tal-Kummissjoni tat-28 ta' April 2004 dwar il-konklużjoni ta' Ftehim f'forma ta' Skambju ta' Ittri bejn il-Komunità Ewropea u l-Istati Messikani Uniti li jikkonċerna emendi għall-Anness I tal-Ftehim bejn il-Komunità Ewropea u l-Istati Messikani Uniti dwar ir-rikonoxximent u l-protezzjoni reċiproċi tad-deskrizzjonijiet għal xorb spirituż, filwaqt li jitqies it-tkabbir (notifikata taħt id-dokument numru K(2004) 1566)

text:
Avviż Legali Importanti

|

32004D0483

Official Journal L 160 , 30/04/2004 P. 0139 - 0140

		Id-Deċiżjoni tal-Kummissjonitat-28 ta' April 2004dwar il-konklużjoni ta' Ftehim f'forma ta' Skambju ta' Ittri bejn il-Komunità Ewropea u l-Istati Messikani Uniti li jikkonċerna emendi għall-Anness I tal-Ftehim bejn il-Komunità Ewropea u l-Istati Messikani Uniti dwar ir-rikonoxximent u l-protezzjoni reċiproċi tad-deskrizzjonijiet għal xorb spirituż, filwaqt li jitqies it-tkabbir(notifikata taħt id-dokument numru K(2004) 1566)(2004/483/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Deċiżjoni tal-Kunsill 97/361/KE tas-27 ta' Mejju 1997 li tikkonċerna l-konklużjoni ta' Ftehim bejn il-Komunità Ewropea u l-Istati Messikani Uniti dwar ir-rikonoxximent u l-protezzjoni reċiproċi tad-deskrizzjonijiet għal xorb spirituż [1], u b'mod partikolari l-Artikolu 4 tiegħu,Billi:(1) Meta jitqies it-tkabbir, huwa neċessarju li jkun emendat l-Anness I tal-Ftehim bejn il-Komunità Ewropea u l-Istati Messikani Uniti dwar ir-rikonoxximent u l-protezzjoni reċiproċi għal xorb spirituż sabiex ikunu mħarsa t-termini ta' l-ispirti ġodda ta' l-Istati Membri ġodda b'effett mill-1 ta' Mejju 2004.(2) Għalhekk, il-Komunità u l-Istati Messikani Uniti nnegozjaw, skond l-Artikolu 18 tal-Ftehim imsemmi fuq, Ftehim f'forma ta' Skambju ta' Ittri sabiex ikun emendat l-Anness I tiegħu. Dan l-Iskambju ta' Ittri għandu għalhekk jiġi approvat.(3) Il-miżuri previsti f'din id-Deċiżjoni huma skond l-opinjoni tal-Kumitat ta' Implimentazzjoni għal Xorb Spirituż,IDDEĊIEDA DAN LI ĠEJ:Artikolu 1Il-Ftehim f'forma ta' Skambju ta' Ittri bejn il-Komunità Ewropea u l-Istati Messikani Uniti li jemenda l-Anness I tal-Ftehim bejn il-Komunità Ewropea u l-Istati Messikani Uniti dwar ir-rikonoxximent u l-protezzjoni reċiproċi tad-deskrizzjonijiet għal xorb spirituż huwa b'dan approvat f'isem il-Komunità.It-test tal-Ftehim hu miżjud ma' din id-Deċiżjoni.Artikolu 2Il-Kummissarju għall-Agrikoltura huwa b'dan mogħti s-setgħa li jiffirma l-Iskambju ta' Ittri bl-għan li jorbot lill-Komunità.Magħmul fi Brussel, fit-28 ta' April 2004.Għall-KummissjoniFranz FischlerMembru tal-Kummissjoni[1] ĠU L 152, tal-11.6.97, p. 15.--------------------------------------------------


title: 2010/184/CFSP: Deċiżjoni tal-Kumitat Politiku u ta’ Sigurtà ATALANTA/1/2010 tal- 5 ta’ Marzu 2010 li temenda d-Deċiżjoni tal-Kumitat Politiku u ta’ Sigurtà ATALANTA/2/2009 dwar l-aċċettazzjoni ta’ kontributi ta’ Stati terzi għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta) u d-Deċiżjoni tal-Kumitat Politiku u ta’ Sigurtà ATALANTA/3/2009 dwar l-istabbiliment tal-Kumitat ta’ Kontributuri għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta)

text:
               30.3.2010

               MT

               Il-Ġurnal Uffiċjali tal-Unjoni Ewropea

               L 83/20

         DEĊIŻJONI TAL-KUMITAT POLITIKU U TA’ SIGURTÀ ATALANTA/1/2010
   tal-5 ta’ Marzu 2010
   li temenda d-Deċiżjoni tal-Kumitat Politiku u ta’ Sigurtà ATALANTA/2/2009 dwar l-aċċettazzjoni ta’ kontributi ta’ Stati terzi għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta) u d-Deċiżjoni tal-Kumitat Politiku u ta’ Sigurtà ATALANTA/3/2009 dwar l-istabbiliment tal-Kumitat ta’ Kontributuri għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta)
   (2010/184/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet subparagrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta’ Novembru 2008 dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (1), u b’mod partikolari l-Artikolu 10 tagħha,
   Wara li kkunsidra d-Deċiżjoni tal-Kumitat Politiku u ta’ Sigurtà ATALANTA/2/2009 (2) u d-Deċiżjoni tal-Kumitat Politiku u ta’ Sigurtà ATALANTA/3/2009 (3), u l-addendum magħha (4),
   Billi:

               (1)

               Fis-16 ta’ Diċembru 2008 l-Kmandant tal-Operazzjoni tal-UE żamm Konferenza dwar il-Ħolqien ta’ Forza.

               (2)

               Wara l-offerta mill-Ukraina li tikkontribwixxi għall-operazzjoni Atalanta, ir-rakkomandazzjoni mill-Kmandant tal-Operazzjoni tal-UE u l-parir mill-Kumitat Militari tal-Unjoni Ewropea, il-kontribut mill-Ukraina għandu jiġi aċċettat.

               (3)

               Skont l-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża,

         ADOTTA DIN ID-DEĊIŻJONI:
   Artikolu 1
   L-Artikolu 1 tad-Deċiżjoni tal-Kumitat Politiku u ta’ Sigurtà Atalanta/2/2009 huwa sostitwit b’dan li ġej:

      “Artikolu 1
      Kontribuzzjonijiet ta’ Stati Terzi
      Wara l-Konferenzi dwar il-Ħolqien u l-Forniment ta’ Forzi, il-kontributi tan-Norveġja, il-Kroazja, il-Montenegro u l-Ukraina għandhom jiġu aċċettati għall-operazzjoni militari tal-UE bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta)”.

   Artikolu 2
   L-Anness għad-Deċiżjoni tal-Kumitat Politiku u ta’ Sigurtà Atalanta/3/2009 huwa sostitwit bit-test li jinsab fl-Anness għal din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, il-5 ta’ Marzu 2010.

            Għall-Kumitat Politiku u ta’ Sigurtà

            Il-President

         C. FERNÁNDEZ-ARIAS

      (1)  ĠU L 301, 12.11.2008, p. 33.

      (2)  ĠU L 109, 30.4.2009, p. 52.

      (3)  ĠU L 112, 6.5.2009, p. 9.

      (4)  ĠU L 119, 14.5.2009, p. 40.

      ANNESS

            “ANNESS

               LISTA TA’ STATI TERZI MSEMMIJA FL-ARTIKOLU 2(1)

                        —

                        Norveġja

                        —

                        Kroazja

                        —

                        Montenegro

                        —

                        Ukraina”.


title: 2012/305/UE: Deċiżjoni tal-Kunsill tas- 7 ta’ Ġunju 2012 dwar l-iffirmar tal-Ftehim bejn l-Unjoni Ewropea u r-Repubblika tal-Islanda u r-Renju tan-Norveġja dwar l-applikazzjoni ta’ ċerti dispożizzjonijiet tal-Konvenzjoni tad- 29 ta’ Mejju 2000 dwar Assistenza Reċiproka f’Materji Kriminali bejn l-Istati Membri tal-Unjoni Ewropea u l-Protokoll tal-2001 miegħu

text:
               14.6.2012

               MT

               Il-Ġurnal Uffiċjali tal-Unjoni Ewropea

               L 153/1

         DEĊIŻJONI TAL-KUNSILL
   tas-7 ta’ Ġunju 2012
   dwar l-iffirmar tal-Ftehim bejn l-Unjoni Ewropea u r-Repubblika tal-Islanda u r-Renju tan-Norveġja dwar l-applikazzjoni ta’ ċerti dispożizzjonijiet tal-Konvenzjoni tad-29 ta’ Mejju 2000 dwar Assistenza Reċiproka f’Materji Kriminali bejn l-Istati Membri tal-Unjoni Ewropea u l-Protokoll tal-2001 miegħu
   (2012/305/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea u b’mod partikolari l-punt (d) tal-Artikolu 82(1), moqri flimkien mal-punt (a) tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Fid-19 ta’ Diċembru 2002 il-Kunsill awtorizza lill-Presidenza, assistita mill-Kummissjoni, biex tiftaħ negozjati mal-Islanda u man-Norveġju bl-iskop tal-applikazzjoni ta’ ċerti dispożizzjonijiet tal-Konvenzjoni tad-29 ta’ Mejju 2000 dwar Assistenza Reċiproka f’Materji Kriminali bejn l-Istati Membri tal-Unjoni Ewropea u l-Protokoll tal-2001 għaliha (minn issa “il-Konvenzjoni”).

               (2)

               F’konformità mad-Deċiżjoni 2004/79/KE (1) il-Ftehim bejn l-Unjoni Ewropea u r-Repubblika tal-Islanda u r-Renju tan-Norveġja dwar l-applikazzjoni ta’ ċerti dispożizzjonijiet tal-Konvenzjoni (minn issa “il-Ftehim”) ġie ffirmat fid-19 ta’ Diċembru 2003, soġġett għall-konklużjoni tiegħu.

               (3)

               Il-Ftehim għadu ma ġiex konkluż. Bid-dħul fis-seħħ tat-Trattat ta’ Lisbona fl-1 ta’ Diċembru 2009, il-proċeduri li għandhom jiġu segwiti mill-Unjoni sabiex tikkonkludi l-Ftehim huma regolati mill-Artikolu 218 tat-Trattat dwar il-Funzjonament tal-Unjoni Ewropea.

               (4)

               Il-Ftehim għandu jiġi approvat.

               (5)

               F’konformità mal-Artikolu 3 tal-Protokoll dwar il-pożizzjoni tar-Renju Unit u l-Irlanda fir-rigward taż-Żona tal-Libertà, Sigurtà u Ġustizzja anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, dawn l-Istati Membri nnotifikaw ix-xewqa tagħhom li jieħdu sehem fl-adozzjoni u l-applikazzjoni ta’ din id-Deċiżjoni.

               (6)

               F’konformità mal-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, id-Danimarka mhux qed tieħu sehem fl-adozzjoni ta’ din id-Deċiżjoni u mhix marbuta bih jew soġġetta għall-applikazzjoni tiegħu,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Islanda u r-Renju tan-Norveġja dwar l-applikazzjoni ta’ ċerti dispożizzjonijiet tal-Konvenzjoni tad-29 ta’ Mejju 2000 dwar Assistenza Reċiproka f’Materji Kriminali bejn l-Istati Membri tal-Unjoni Ewropea u l-Protokoll tal-2001 miegħu (2) (minn issa “il-Ftehim”) huwa b’dan approvat f’isem l-Unjoni.
   Artikolu 2
   Il-President tal-Kunsill huwa b’dan awtorizzat sabiexjinnomina l-persuna(i) awtorizzata(i) biex tagħti, f’isem l-Unjoni, in-notifika stabbilita fl-Artikolu 6(1) tal-Ftehim, biex torbot lill-Unjoni (3).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, is-7 ta’ Ġunju 2012.

            Għall-Kunsill

            Il-President

         M. BØDSKOV

      (1)  ĠU L 26, 29.1.2004, p. 1.

      (2)  ĠU L 26, 29.1.2004, p. 3.

      (3)  Id-data tad-dħul fis-seħħ tal-Ftehim għandha tiġi ppubblikata f’Il-Ġurnal Uffiċjali tal-Unjoni Ewropea.